
2022, tawata e Aňa di Inversion y 
Oportunidad y e comunidad di nos dushi 
Aruba, a uni mas, despues di e temponan di 
mas hopi desafio di nos historia. 


Evelyn Wever-Crves 


PROME MINISTER 


Gabinete Wever - Croes 


Entrante 1 JANUARI 2023: 
SALARIO MINIMO Y PENSIOEN DI BIEHES TA SUBI, Y 
TARIFA DI BELASTING TA BAHA 


Entrante prome di januari 2023, salario minimo lo wordo 
aumenta, pensioen di biehes tambe lo aumenta, lo aumenta 
reparatie toeslag di pensionadonan y lo reduci impuesto di 
pensionadonan door di haci calculacionnan separa. Mester 
menciona, cu Gobierno lo baha impuesto riba tur salario y 
entrada di tur hende. 


DECISION Y ESFUERSONAN DI GOBIERNO PA MEHORA 
COSTO DI BIDA 

Atraves di e esfuersonan aki, poder di compra di ciudadanonan 
lo mehora, y asina e calidad di bida di nos hendenan tambe 
ta mehora, comunidad lo bay sinti mas e beneficionan y 


efectonan positivo di decisionan cu gobierno a tuma pa trece 
alivio pa comunidad, especialmente pa e grupo di personanan 
mas vulnerabel. 


Prome Minister Evelyn Wever-Croes a duna di conoce cu 
mientras cu Gobierno lo introduci e cambionan positivo aki na 
comienso di otro afia, e deseo ta pa por haci hopi mas pa 
comunidad. Lamentablemente pa motibo cu tin cu cumpli cu 
debenan crea door di gobierno anterior, e espacio financiero 
ta limita. A pesar di esaki, e ta importante pa comunidad keda 
positivo y sa cu Gobierno actual ta trahando serio y responsabel, 
creando mas posibilidad pa por duna mas na comunidad. 

E determinacion di cada ciudadano, 
lo ta e inspiracion pa nos sigui 
enfrenta cualkier reto cu den 2023 
crusa nos camindo. 


MINISTER 


(um orm 


Diahuebs Parlamento di Aruba a aproba e presupuesto di 
TPEF afia 2022 na e suma di 3.3 miyon florin. Di e fondo 
aki 1.6 miyon florin lo bay na inversionnan haci pa mehora 
producto Aruba pa asina ofrece un mihor experencia na nos 
bishitantenan. 

Den e inversionnan aki tin proyectonan manera Malmok 
Boardwalk Fase 3, embeyecimento di e trapi na Hooiberg 
cu mosaic (fase 2), proyecto di embeyecimento di e Eagle 
Beach strip y tambe e mantencion di esakinan. 


Na banda di e inversionnan cu lo wordo haci pa medio di 
TPEF, e fondo lo ta aportando na otro aspectonan di e area, 
trahando cu diferente stakeholder. E aspectonan ta encera 
preservacion di e medio ambiente y herencia cultural. 
Programanan di conscientisacion, manera entre otro 'Stima 
mi, Sterilisa mi' ta hayando nan debido sosten. Tambe lo ta 
trahando riba embeyecemento di areanan turistico, door di 
percura pa e mantencion debido di e infrastructura y paisahe. 


Diahuebs, Parlamento di Aruba a aproba e presupuesto 2022 Minister Dangui Oduber tin e pleno confiansa cu e fondo 
di e Tourism Product Enhancement Fund (TPEF), caminda gi TPEF lo sirbi pa engrandece nos producto Aruba y ta 
Minister Dangui Oduber a trece puntonan cardinal dilanti cu ta  'sumamente satisfecho cu e logro importante aki'. 

importante pa fortalece nos unico pilar economico. E Minister 

a gradici Parlamento pa aproba esaki, 
marcando un paso importante pa e 
desaroyo turistico di Aruba. 


TPEF ta un fondo cu a wordo estableci 
na 2010 pa eleva e producto Aruba. 
Cu e aprobacion aki, Minister Oduber 
su vision y maneho pa sigui mehora 
producto Aruba, sigui eleva e calidad di 
Aruba como destinacion, sigui mehora 
e servicio cu nos ta duna y sigui eleva e 
nivel di nos turismo ta continua. 


Pues den cuadro di e vision pa 
engrandece nos turismo a base di un 
maneho profesional y transparente, lo 
sigui lucha pa mantene y eleva e nivel 
di experiencia cu e turista ta bin busca 
den e producto Aruba. 


Aruba completo a demostra 
seriedad y responsabilidad, 
y principalmente determinacion pa 

recupera y progresa. 


Desde afia 2021 Sinterklaas ta 
bin Aruba cu Pietnan cu tin cara 
di tur color. Esaki ta cambionan 
cu a bin ultimo afia y pa por educa 


nos muchanan riba e cambio 
aki, Edselyn Figaroa a skirbi un 
buki cu ta conta dicon e caranan 
di Pietnan ta di tur color y kico ta 
nan significacion. Na yegada di 
Sinterklaas y su Pietnan na Aruba, 
Minister di Cultura a ricibi e prome 
edicion di e buki ‘Academia di Pieť 
for di Sinterklaas. E mandatario a 
splica Sinterklaas cu elo percura pa 
tur scol basico y preparatorio ricibi e buki pa asina e storia por 
wordo conta na tur nos muchanan. 


Diamars mainta Minister di Cultura tabata di bishita na Scol 
Basico Princes Amalia pa asina entrega e buki 'Academia di 
Piet" Minister Maduro a wordo ricibi pa cabesante di e scol 
Juffrouw Roelien y Juffrouw Kimberly di Klas 1. E mandatario 
a splica e muchananan e motibo di su bishita y a entrega un 


MINISTER DI CULTURA 
XIOMARA MADURO 
A ENTREGA BUKI 
‘ACADEMIA DI PIET’ 
NA SCOL BASICO 
PRINCES AMALIA 


buki na juffrouw Kimberly pa 
asina e storia por wordo conta 
na nos muchanan di klasnan 
1 te cu 3. Minister Maduro a 
comparti un rato masha ameno 
cu e muchanan. 


Na final e mandatario a corda 
e muchanan cu e regalo di mas 
bunita cu por pidi Sinterklaas, 
ta amor y alegria pa tur nos 
muchanan. 


E buki 'Academia di Piet y tambe 
un link di e edicion digital lo wordo manda e siman aki pa tur 
scolnan preparatorio y basico pa asina tur mucha na scol como 
tambe hunto cu nan mayornan na cas, por disfruta di e buki 
‘Academia di Piet.' 


Minister Maduro ta gradici Scol Basico Princes Amalia pa e 
bunita recepcion, como tambe Edselyn Figaroa pa e bunita 
obra aki pa nos muchanan. 

POTRETNAN: 
MINISTER DI CULTURA 
XIOMARA MADURO A 

ENTREGA BUKI ‘ACADEMIA 
DI PIET" NA SCOL BASICO 
PRINCES AMALIA 
BASICO PRINCES AMALIA 

Ban keda mantene nos fe, optimismo, 

tolerancia, amor prohimo, 
solidaridad y dedicacion, dunando 
semper e miho di nos mes! 


MINISTER 


“Nos posicion geografico ta brinda oportunidad special 
pa colaboracion comercial y economico”. Asina minister 
di economia, mr Geoffrey Wever a declara durante su 
discertacion na inicio oficial di e "Trade Mission Panama to 
Aruba”, organisa pa e departamento di exportacion Panameño. 


Sr. Erick Dormoi, Director Nacional de Exportaciones di 
Panama, tambe a elabora ampliamente riba e importancia 
di expande colaboracion regional ora ta trata comercio — 
producto y servicionan. 


Fortalece lasonan economico cu Panama ta forma parti di e 
maneho economico di gobierno di Aruba, y pues ta special 
pa Aruba por ta anfitrion pa e evento aki. Minister Wever a 
informa cu Departamento di Asuntonan Economico tambe lo 
priorisa, explora y facilita lasonan economico cu Panama. 


Ta spera resultadonan positivo for di e Trade Mission, y lo 
sigui ta den comunicacion cu otro, pa e beneficio di ambos 
pais. 

"E TEMPO DI PAPIA Y PENSA 


[ m 
PA SAN NICOLAS A 


PASA, AWOR A BIRA TEMPO PA ACTUA PA LOGRA 


Minister Geoffrey Wever 


Diaranson 23 november, Minister di Asuntonan Economico, 
Comunicacion y Desaroyo Sostenibel, mr Geoffrey Wever 
tabata presente na e evento di Kamer van Koophandel 
"Business Plaza — Get Started, San Nicolas edition" cu e tema 
di e edicion aki tabata "Let's talk business in San Nicolas". 
Na e evento aki Minister Wever a hiba un discertacion y a 
intercambia cu e personanan presente. 


Revitalisacion di San Nicolas ta parti importante di e vision 
di Minister Wever pa e periodo di gobernacion 2021-2025. E 
mandatario ta aplaudi e actividad aki y ta subraya e importancia 
di partnership strategico entre 
sector comercial y Gobierno. 
Minister Wever a trece 
claramente dilanti cu e tempo 
dipapia y pensa pa San Nicolas 
a pasa y cu a bira tempo pa 
actua y deliver resultadonan 
concreto. Minister Wever a 
subraya cu Gobierno di Aruba 
ta haciendo hustamente esey. 
A pesar cu e situacion no ta Ё 
facil y cu e fondonan ta limita, 
Minsiter Wever y stakeholders 
ta pensa y traha outside the 
box pa por trece cambio pa 
San Nicolas 


Manera ta conoci recientemente Minister Wever a modernisa e 
maneho di permiso di negoshi completamente cu un atencion 
special pa e area di San Nicolas inclui den e maneho. E maneho 
nobo aki ta haci muchu mas facil pa direct foreign investors 
haya permiso di negoshi den area di San Nicolas. 


Tambe a institui e Comision di Recuperacion Economico, 


consistiendo di belastingadviseurs, advocatuur, accountancy, 
Aruba Bankers Association, Aruba Trade and Industry 
Association, Aruba Hotel and Tourism Assocation, San Nicolas 
Business Association, Comerciantenan Uni Aruba, Kamer van 
Koophandel, Freezone Aruba N.V., Aruba Tourism Authority 
y Departamento di Asuntonan Economico, cual a prepara 
un documento cu sugerencia di incentivanan di inversion 
y incentivanan fiscal pa stimula inversion den e economia 
di Aruba, cu tambe un atencion special pa desaroyo di San 
Nicolas. Pronto e resultado di e trabou aki lo wordo presenta 
na Ministerraad. 


PapromoveAruba, y San Nicolas, 
riba mercado internacional 
como pais pa inversion den cual 
lo tin atencion special pa nos 
“Creative Industries”, Minister 
Wever dentro de poco lo cuminsa 
cu un international marketing 
campaign intensivo. 

Minister Wever a indica cu tin 
un proyecto den preparacion 
caba pa San Nicolas despues 
cu Minister Wever a haci 
recientemente un caminata den 
caya abandona di San Nicolas 
hunto cu SNBA, pa hunto 
identifica e prome area cu ta bai 
desaroya pa asina por atrae turistanan y nos localnan pa bin 
bek San Nicolas. 


Minister Wever: “Gobierno di Aruba tin e deber di crea e 
condicionnan necesario pa inversionistanan, grandi y chikito, 
por inverti, pero e responsabilidad pa desaroyo no mester 
wordo poni solamente den man di comercio, Gobierno tambe 


Y cu optimismo nos ta drenta un aňa nobo. 
Y nos ta prepara mas cu nunca pa atende 
cu retonan y cambia nan den 


ets 


ч. 
ARUBA A FIRMA UN MOU CU BONEIRO DEN CUADRO DI 

oportunidadnan nobo. 


MINISTER 


UN ALIANSA CU AMBOS FAMILY JUSTICE CENTER 


Recientemente Minister di Husticia y Asuntonan Social 
Rocco Tjon, a firma un Memorandum of Understanding (MOU) 
cu Boneiro, pa asina forma un aliansa pa traha mas di serca cu 
otro pa loke ta trata ambos Family Justice Center. 


A haci palabracionnan concreto pa loke ta trata e parti 
di opleiding y training como tambe pa e parti di comparti 
experticio y conocemento cu otro, pa esaki por tuma luga mas 
frecuentemente. 


Segun minister Tjon, loke ta hopi importante tambe ta, cu ta 
bay traha mas y mas den cooperacion cu otro ora ta trata e 
topico aki, caminda ambos organisacion kier eleva sigurdad pa 
victimanan di violencia pero na mes momento tambe percura 


pa e parti di “accountability” pa e malechornan ta uno mas 
grandi. 


Hopi biaha ora ta trata e topiconan aki, e parti di financiamento 
tambe ta uno importante y den cuadro di esaki a concorda cu 
otro, pa haci e peticionnan pa fondonan internacional hunto. 
E motibo pa cu esaki ta cu pa e tipo di peticionnan aki wordo 
honra, e ta exigi un cierto nivel di experiticio. 


Por conclui cu tawata un momento sumamente importante, 
caminda hunto cu Boneiro ta bay traha mas di serca cu otro, 
pa hunto combati violencia domestico, violencia relacional 
pero tambe percura pa tin mas miho atencion pa victimanan di 
abuso di violencia y abuso en general. 

Na maart ultimo, a conduci un “quality 
standard visit" for di e secretariado di 
Interpol, pa asina evalua nos “National 
Central Bureau for Counter-Terrorism, 
Security and Interpol" (NCTVI). For di 
e evaluacion aki, a sali afo cu NCTVI 
Aruba ta un di e miho organisacionnan 
di “National Central Bureau" den e 


region Caribense. Un organisacion cu ta $! 


centralisa riba metodonan inovativo, cu ta 
haci bon uzo di e hermentnan di Interpol, 
ta traha a traves di cooperacionnan 
cu otro departamentonan hudicial pa 
mantene nos fronteranan sigur y ta conta 
cu e sosten di Ministerio di Husticia y 
Asuntonan Social. 


Minister Rocco Tjon: 


Segun e rapport ta indica, NCTVI ta un organisacion sublime, 
sinembargo manera ta cu cualkier otro organisacion, semper 
tin espacio pa mehoracion. Den caso di NCTVI, e saca algun 


recomendacion a base di e evaluacion 
pa asina optimalisa nan funcionalidad. 
Asina por menciona por ehempel, cu por 
expande e uzo di e database di Interpol cu 
demas departamentonan hudicial, manera, 
Inmigracion Aruba pa asina optimalisa e 
funcionalidad, dentro di e contextonan 
permiti. Banda di esaki tambe ta recomenda 


) pa inclui demas departamentonan hudicial 


manera Cuerpo Policial na trainingnan y 
e-learning brinda pa Interpol. 


Asina tin algun recomendacionnan mas cu 
a sali afo for di e evaluacion aki, pa asina 
eleva e calidad di NCTVI Aruba. 


Ministerio di Husticia y Asuntonan Social 


ta manda palabranan di pabien na henter e ekipo di NCTVI 
Aruba, cu a demostra di ta mas cu capacita pa eherce nan 
trabou na un manera profesional y al caso. 


"YT 


E s i Terrorismebestrijding,Veiligheid en Interpol 


Tur final di aňa ta indica un comienso nobo. 

Nos ta keda gradici cu den ana 2022, 
nos a lanta cabes y mira recuperacion, cu 
esfuerso di cada ciudadano. 

MINISTER 
Creek 


PALABRANAN DI PABIEN Y DANKI | NA MARIEBELLE 
ARENDS Y NYREE HART CU HUNTO A CUMPLI 50 ANA DI 
SERVICIO DEN GOBIERNO 


Diahuebs den ora tempran di mainta Minister Endy Croes a 
bishita Arco Iris Kleuterschool en conexion cu celebracion 
di 25 afia di servicio di juffrouw Mariebelle Arends y juffrouw 
Nyree Hart. E mainta festivo a inicia cu himno di Arco Iris 
Kleuterschool canta pe alumnonan, sigui pa palabra di bon bini 
pa cabesante di scol juffrouw Nelly Orman — de Cuba. Director 
di DPS sr. Ivan Croes tambe a hiba palabra ne ocasion special 
aki. 


Minister di Ensefiansa a felicita y gradici e dos docentenan 
den nomber di Gobierno di Aruba y Ministerio di Ensefiansa y 
Deporte alabes a haci entrega di un reconocemento di aprecio 
y gratitud na e juffrouwnan. Mandatario di Enseňansa a enfatisa 
cu e ta hopi orguyoso di e docentenan cu a dedica gran parti di 
nan bida pa educa nos muchanan. Danki pa boso dedicacion 
y profesionalismo den enseňansa na Aruba. E dignatario a 
expresa cu ta remarcabel y no ta comun ta cu ambos docente 
a cuminsa nan carera na SETAR despues nan a bay IPA, nan 
a stage na Arco lris Kleuterschool y nan a keda traha na e scol 
pa 25 айа. 


UN POCO DI E TRAYECTO DI JUFFROUW NYREE HART 

Dia 13 di januari 1997 sra. Harta drenta den servicio di Gobierno 
na SETAR. Na augustus 1998 a habri oportunidad bay IPA cu 
studieopdracht. Na aňa 2001 juffrouw Nyree a pasa su stage 
na Arco lris Kleuterschool y na 2002 a gradua como maestra 
specialisacion 4-8 afia. Despues di su stage juffrouw Nyree a 
keda traha te awe na su scol stima Arco lris Kleuterschool. Dia 
13 di januari 2022 juffrouw Nyree a cumpli 25 afia di servicio. 


TRAYECTO DI JUFFROUW MARIEBELLE ARENDS 

1 di februari 1996 sra. Arends a drenta den servicio di Gobierno 
na SETAR y 6 luna despues a bay IPA. Na aňa 1999 Mariebelle 
a gradua como maestra specialisacion 4-8 aňa. Dia 1 di 
augustus 2021 juffrouw Mariebelle a cumpli 25 aňa di servicio. 


Finalisando mandatario di Ensefiansa ta gradici e docentenan 
y famia cu ta sostene nan durante henter e trayecto aki. Masha 
pabien! 

UN ANA NOBO TA TRECE CU NE 
OPORTUNIDADNAN NOBO PA HACI COSNAN NOBO. 
LAGA NOS DEDICA ANA 2023 NA NOS PAIS. 
PA TRAHA PA E CRECEMENTO Y DESAROYO DI CADA CIUDADANO. 
PA CADA UN REALISA NOS DEBERNAN 
Y COMPRENDE NOS RESPONSABILIDADNAN. 
PA NIUN DI NOS RINDI NA CAMINDA PA NINGUN RETO 
PERO KEDA CU E MESUN DETERMINACION Y CURASHI 
PA LOGRA PROSPERIDAD PA NOS TUR. 


